
RAPORT DE SPECIALITATE
privind modificarea şi completarea tarifelor prevăzute Anexa 2 la HCLMT nr. 151/03.04.2018
Având în vedere Expunerea de motive nr. SC2018-                              a Primarului Municipiului Timișoara și Proiectul de hotărâre privind modificarea şi completarea tarifelor prevăzute în Anexa 1 şi Anexa 2 la HCLMT nr. 151/03.04.2018. Facem următoarele precizări:


Prin Hotărârea Consiliului Local nr. 255/2009 s-a aprobat reactualizarea tarifelor prevăzute în Anexa la Hotărârea Consiliului Local  nr. 397/26.09.2006, cu rata inflaţiei aferentă anilor 2006 – martie 2009, iar prin HCLMT nr. 225/2010 tarifele au fost modificate şi completate.
Prin Hotărârea Consiliului Local nr. 62/01.03.2011, Hotărârea Consiliului Local nr. 9/31.01.2012 şi Hotărârea Consiliului Local nr. 34/02.02.2016 s-a aprobat modificarea şi completarea tarifelor la transportul urban de călători. Aceste tarife au fost completate prin HCLMT nr. 243/20.12.2016.

Prin HCLMT nr. 151/03.04.2018 tarifele la transportul prin curse regulate în trafic local au fost actualizate, modificate şi completate. De asemenea, prin această hotărâre au fost actualizate, modificate şi completate, şi tarifele pentru alte activităţi prestate de către SC Societatea de Transport Public Timişoara SA.
Prin adresa cu nr. 16437/03.09.2018 şi nr. 16435/03.09.2018, înregistrate la Primăria Municipiului Timişoara cu nr. RE2018-1877/04.09.2018, SC Societatea de Transport Public Timişoara SA, solicită ajustarea unor tarife, aprobate prin Anexa 2 la HCLMT nr. 151/2018, respectiv: punctul 17, punctul 21, punctul 22, punctul 23, precum şi introducerea unor tarife noi, respectiv punctul nr. 34 şii nr. 35, după cum urmează:

Punctul 17. Tarif pentru cursul de calificare conducator tramvai/troleibuz

Tariful pentru cursul de calificare conducator tramvai troleibuz a fost recalculat ca urmare  a trecerii contribuțiilor salariale  de la angajator la angajat.

Punctul 21. Tarife  practicate în cadrul Centrului Social Sindical 

Tarifele  practicate în cadrul Centrului Sindical Social au fost stabilite in urma unui studiu de piata astfel incat sa acopere cheltuielile de intretinere si functionare. De asemenea au fost elaborate pachete care sa atraga organizarea unui numar de evenimente care sa mareasca gradul de ocupare al centrului.

Punctele 22, 23. Tarife pentru închirierea de spații publicitare
Tarifele de publicitate în interiorul/exteriorul mijloacelor de transport și cele de închiriere stâlpilor în vederea montării/demontării de panouri direcționale/steaguri publicitare  au fost stabilite având la baza un studiu de piață care conține  tarifele practicate la alte obiective similare din România.
În cazul în care, în urma a două licitaţii publice organizate de operatorul de transport, contractele de publicitate nu pot fi încheiate, tariful se reduce cu 15%.
Punctul 34. Tarife pentru închiriere stâlpi pentru montare/demontare panouri, steaguri publicitare

Tarifele pentru închirierea stâlpilor în vederea montării de panouri direcţionale/steaguri publicitare a fost introdus pentru creşterea veniturilor din alte activităţi conexe activităţii de transport  prin închirierea stâlpilor aflaţi în administrarea STPT.
Punctul 35. Tarif pentru decorarea mijloacelor de transport (tramvai, troleibuz, autobuz) cu materiale publicitare de tip window graphic

Tarifele au fost introduse în vederea  creșterii veniturilor din alte activități,  pe lângă activitatea de transport, respectiv din colantarea cu reclama și publicitate a tramvaielor, autobuzelor și troleibuzelor, aflate în administrarea și exploatarea STPT cu reclamă de tip window graphic
Aceste modificări de tarife, respectiv introducerea de noi tarife au fost aprobate de Consiliul de Administraţie, prin Hotărârea nr. 123/25.07.2018, respectiv prin Hotărârea nr. 133/20.08.2018.
Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.

Această modificare şi completare a tarifelor, respectiv introducerea de noi tarife, va genera o creştere a veniturilor proprii ale societatii de transport, fiind una din conditiile de acoperire a cheltuielilor, dar si o masura de redresare financiara a societății.


Potrivit art. 17 alin. (1) lit. m) şi o) din Legea nr. 92/2007 a serviciilor de transport public local, consiliile locale, consiliile judeţene şi Consiliul General al Municipiului Bucureşti au următoarele atribuţii:

- stabilirea, ajustarea şi modificarea tarifelor de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;

- asigurarea resurselor bugetare pentru susţinerea totală sau parţială a costurilor de transport public de persoane pentru unele categorii sociale defavorizate, stabilite prin hotărâri ale consiliilor locale, ale consiliilor judeţene, ale Consiliului General al Municipiului Bucureşti, după caz, ori prin lege.

  
Articolul 43 lit. d) din Legea nr. 92/2007 a serviciilor de transport public local stipulează că procedura de stabilire a tarifelor percepute pentru prestarea serviciului de transport public local de persoane trebuie să ţină seama, printre altele, de următoarele reguli:

 - modificarea tarifelor sau a subvenţiilor se aprobă prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz.

Luând în considerare Hotărârea Consiliului Local nr. 192/23.11.2012 privind aprobarea Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport, precum şi hotărârile Consiliului Local privind aprobarea  modalităţii de acordare a gratuităţii la transportul urban cu mijloace de transport în comun de suprafaţă conform Legii nr. 448/2006;

Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, modificării şi completării tarifelor prevăzute în Anexa 2 la HCLMT nr. 151/03.04.2018 conform Anexei.

